system
Răspunde în limba română, în stilul Wikipedia, cat mai corect gramatical.
user
Ce detalii ai despre Zurvan?
assistant
Zurvan (sau Zurvan Akarana) este zeul primordial preteogonic, în mitologia iraniană, simbolizând timpul inert și infinit, din care s-au născut cele două principii contrare (binele și răul) ale dualismului din Avesta. 

După nenumărate sacrificii făcute în sine, din dorința sa de a dobândi un urmaș, în cele din urmă Zurvan se îndoiește de valoarea sacrificiilor; abia astfel timpul se fructifică, materializându-se instantaneu în cele două principii esențiale. Din îndoiala lui Zurvan se naște principiul răului - zeul Angra Maynu, iar din gestul sacrificiilor efectuate, Ahura Mazda sau principiul binelui și totodată unicul creator al universului. Doctrina sectei zurvanite târzii consideră că cei doi zei (Ahura-Mazda și Angra-Mainyu) au fost cele două principii vizibile prin care s-a manifestat dintru început principiul primordial al timpului infinit: Zurvan Akarana. 

Zurvan este de fapt divinitatea hermafrodită integrală - timpul etern în sine - care se autoparcelează, iar astfel limitează durata prezenței răului în univers și a luptei între bine și rău (prezența lui Angra-Mainyu - 3 milenii, lupta - 12 milenii), după care răul este anulat și viitorul i se atribuie numai lui Ahura-Mazda. Atunci, opera lui Zurvan (timpul limitat) se va resorbi în eternitate (timpul fără limite). 

În maniheism, Zurvan a devenit zeul suprem.

Mitologia persană